
AVIZ
asupra proiectului de Lege pentru respingerea Ordonanţei de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul Fiscal, a Legii educaţiei naţionale nr.1/2011, precum şi a altor acte normative
      
      În conformitate cu prevederile art. 94 și 115 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată, spre dezbatere şi avizare, în procedură de urgență, cu proiectul de Lege pentru respingerea Ordonanţei de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul Fiscal, a Legii educaţiei naţionale nr.1/2011, precum şi a altor acte normative. 

Senatul, în calitate de primă Cameră sesizată, a respins proiectul de Lege în ședința din 03 iunie 2020.

Conform prevederilor art. 75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională.
Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut proiectul de Lege menţionat mai sus, în şedinţa online din 13 iulie 2020.
Membrii Comisiei au examinat proiectul de Lege supus avizării, expunerea de motive, precum şi avizul Consiliului Legislativ.
În urma dezbaterilor, deputații prezenți la lucrările online au hotărât, cu majoritate de voturi, întocmirea unui aviz favorabil cu amendamentele admise prezentate în anexă.
	PREŞEDINTE,

Sorin LAZĂR


	


ANEXA
AMENDAMENTE ADMISE

	Nr. crt.
	Text OUG nr.70/2020
	Text Senat
	Amendamente

 (autorul amendamentului)
	Motivarea amendamentelor propuse

	1. 
	
	Titlul legii

Lege pentru respingerea Ordonanţei de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul Fiscal, a Legii educaţiei naţionale nr.1/2011, precum şi a altor acte normative 

	Titlul legii

Lege pentru aprobarea Ordonanţei de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul Fiscal, a Legii educaţiei naţionale nr.1/2011, precum şi a altor acte normative 

Autori: membrii comisiei
	Pentru respectarea normelor de tehnică legislativă.

	2. 
	
	Articol unic . – Se respinge Ordonanța de urgență a Guvernului nr.70 din 14 mai 2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul Fiscal, a Legii educaţiei naţionale nr.1/2011, precum şi a altor acte normative, publicată în Monitorul Oficial al României, Partea I, nr.394 din 14 mai 2020. 

	Articol unic . – Se aprobă Ordonanța de urgență a Guvernului nr.70 din 14 mai 2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul Fiscal, a Legii educaţiei naţionale nr.1/2011, precum şi a altor acte normative , publicată în Monitorul Oficial al României, Partea I, nr.394 din 14 mai 2020, cu următoarele modificări și completări:
Autori: membrii comisiei

	Pentru respectarea normelor de tehnică legislativă.

	3. 
	............
Art.10. – (4) Casele de asigurări de sănătate contractează întreaga sumă alocată de Casa Naţională de Asigurări de Sănătate cu destinaţie servicii medicale spitaliceşti.


	
	1. Alineatul (4) al articolului 10 se modifică și va avea următorul cuprins:

(4) Casele de asigurări de sănătate contractează întreaga sumă alocată de Casa Naţională de Asigurări de Sănătate cu destinaţie servicii medicale spitaliceşti și programe naționale de sănătate.

Autori: membrii comisiei

	Pentru o exprimare completă a normei.

	4. 
	__
	
	2. La articolul 10, după alineatul (6) se introduce un nou alineat, alin.(61) cu următorul cuprins:

(61) Pentru unitățile sanitare care derulează programe naționale de sănătate decontarea se efectuează la nivelul realizat, prin acte adiționale de suplimentare a sumelor contractate după încheierea lunii în care serviciile au fost acordate, inclusiv dacă a fost depășit nivelul contractat.

Autori: membrii comisiei

	Pentru asigurarea finanțării tuturor unităților sanitare care derulează programe naționale de sănătate.



	5. 
	Art.10 . - (11) Pentru investigaţiile paraclinice efectuate în regim ambulatoriu, necesare monitorizării pacienţilor diagnosticaţi cu COVID-19 după externarea din spital şi pentru care furnizorii de servicii medicale paraclinice au evidenţe distincte, sumele contractate cu casele de asigurări de sănătate se pot suplimenta după încheierea lunii în care au fost acordate investigaţiile paraclinice, prin încheierea de acte adiţionale.
	
	3. Alineatul (11) al articolului 10 se modifică și va avea următorul cuprins:

(11) Pentru investigațiile paraclinice și de imagistică medicală în regim ambulatoriu, necesare monitorizării pacienților diagnosticați cu cu COVID-19 după externarea din spital şi pentru care furnizorii de servicii medicale paraclinice au evidenţe distincte, precum și a pacienților diagnosticați cu boli oncologice, diabet, afecțiuni rare, boli cardio-vasculare, boli cerebro-vasculare, boli neurologice, sumele contractate cu casele de asigurări de sănătate se pot suplimenta după încheierea lunii in care au fost acordate investigațiile prin acte adiționale.

Autori: membrii comisiei

	Pentru cuprinderea în normă și a pacienților care suferă de boli cronice.

	6. 
	Art.14. - În bugetul Fondului vor fi alocate sume suplimentare, în condiţiile legii, pentru decontarea cu prioritate a concediilor medicale acordate persoanelor aflate în carantină, ca urmare a unei suspiciuni de infectare cu COVID-19, şi pacienţilor diagnosticaţi cu infecţia COVID-19.
	
	4. Articolul 14 se modifică și va avea următorul cuprins:

Art.14. - În bugetul Fondului vor fi alocate sume suplimentare pentru decontarea programelor de sănătate curative, investigații paraclinice și de imagistică medicală prevăzute la alin . (61) și alin.( 11) ale art.10.

Autori: membrii comisiei

	Pentru asigurarea finanțării activităților medicale prevăzute la alin. (61) și alin.( 11) ale art.10.



	7. 
	Art.16. -  (1)

Prin derogare de la prevederile alin. (6) şi (7) ale art. 172 din Legea 95/2006 privind reforma în domeniul sănătăţii, cu modificările şi completările ulterioare, structura organizatorică, reorganizarea şi restructurarea unităţilor sanitare din reţeaua ministerului sănătăţii, a celor din subordinea autorităţilor administraţiei publice locale şi din reţeaua proprie a altor ministere şi instituţii publice cu reţea sanitară proprie se realizează de către direcţiile de sănătate publică judeţene/a municipiului Bucureşti, în funcţie de necesităţi, în vederea asigurării condiţiilor de izolare şi a circuitelor funcţionale care au drept scop prevenirea şi controlul infecţiei cu SARS-CoV-2. Reorganizarea şi restructurarea unităţilor sanitare din subordinea autorităţilor administraţiei publice locale se vor face cu consultarea acestora.
	
	5. Alineatul (1) al articolului 16 se modifică și va avea următorul cuprins:

Art.16. –(1) Prin derogare de la prevederile alin. (6) şi (7) ale art. 172 din Legea 95/2006 privind reforma în domeniul sănătăţii, cu modificările şi completările ulterioare, structura organizatorică, reorganizarea şi restructurarea unităţilor sanitare din reţeaua Ministerului Sănătăţii, a celor din subordinea autorităţilor administraţiei publice locale şi din reţeaua proprie a altor ministere şi instituţii publice cu reţea sanitară proprie se realizează de către direcţiile de sănătate publică judeţene/a municipiului Bucureşti, în funcţie de necesităţi, în vederea asigurării condiţiilor de izolare şi a circuitelor funcţionale care au drept scop prevenirea şi controlul infecţiei cu SARS-CoV-2. Reorganizarea şi restructurarea unităţilor sanitare din subordinea autorităţilor administraţiei publice locale se vor face la solicitarea și cu consultarea acestora.

Autori: membrii comisiei
	Pentru o exprimare clară și cuprinzătoare.

	8. 
	__
	___
	6. La articolul 16, după alineatul (2) se introduce un nou alineat , alin.(3) cu următorul cuprins:

(3) Valabilitatea autorizațiilor sanitare de funcționare cu planuri de conformare ale spitalelor se prelungește până la data de 31.12.2022. 

Autori: membrii comisiei

	Pentru a asigura funcționarea, în continuare, a spitalelor în condițiile de epidemie.

	9. 
	Art.18. - Se autorizează prescripţiile de tratament "off-label" în cazul pacienţilor infectaţi cu virusul SARS-CoV-2, pe baza ghidurilor sau protocoalelor de tratament aprobate prin ordin al ministrului sănătăţii, cu avizul Comisiei de politică a medicamentului din cadrul unităţilor sanitare în funcţie de severitatea bolii şi a afecţiunilor asociate pentru fiecare pacient.
	
	7. Articolul 18 se modifică după cum urmează:

Art.18. - Se autorizează prescripţiile de tratament "off-label" pe baza ghidurilor sau protocoalelor de tratament aprobate la propunerea comisiilor de specialitate ale Ministerului Sănătății, cu avizul Comisiei de politică a medicamentului din cadrul unităţilor sanitare .

Autori: membrii comisiei

	Ministerul Sănătății prin comisiile de specialitate, exercită atribuțiile privind politica medicamentului.



	10. 
	Art.21. - Ministerul Sănătăţii coordonează organizarea şi funcţionarea tuturor unităţilor sanitare din subordinea autorităţilor administraţiei publice locale şi exercită inclusiv atribuţia de numire, suspendare şi eliberare din funcţie a persoanelor care ocupă funcţii de conducere în cadrul acestor unităţi.


	
	8. Articolul 21 se modifică și va avea următorul cuprins:

Art.21. – Ministerul Sănătății coordonează activitățile de prevenire și combatere a efectelor pandemiei de COVID-19 în cadrul unităţilor sanitare din subordinea autorităţilor administraţiei publice locale.

Autori: membrii comisiei
	Pentru respectarea prevederilor din Hotărârea Parlamentului nr.5/2020 pentru încuviinţarea stării de alertă şi a măsurilor instituite prin Hotărârea Guvernului nr. 394/2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19
„Art. 31 . - Autoritățile publice locale, pentru unitățile sanitare din subordine, exercită atribuția de numire, suspendare și eliberare din funcție a persoanelor care ocupă funcții de conducere în cadrul acestor unități în condițiile legii.” 



	11. 
	Art.22. - Posturile vacante sau temporar vacante din cadrul Ministerului Sănătăţii şi unităţilor aflate în subordinea, coordonarea şi sub autoritatea Ministerului Sănătăţii, inclusiv funcţiile publice de execuţie şi conducere, pot fi ocupate pe o perioadă de maximum 6 luni şi de către personal contractual, fără organizarea concursului, cu respectarea condiţiilor de calificare necesare pentru ocuparea postului.
	
	9. Articolul 22 se  abrogă.

 Autori: membrii comisiei
	 Pe perioada stării de alertă este în vigoare art.11 din Legea nr.55/2020.

Art. 11. – Pe durata stării de alertă, posturile vacante sau temporar vacante din cadrul Ministerului Sănătăţii şi unităţilor aflate în subordinea, coordonarea şi sub autoritatea Ministerului Sănătăţii, inclusiv funcţiile publice de execuţie si conducere, pot fi ocupate de funcționari publici sau personal contractual, prin numire, fără concurs. Numirea se face prin ordin al ministrului sănătății și încetează de drept în cel mult 30 de zile de la data încetării stării de alertă. 



	12. 
	_
	
	10. După articolul 24 se introduce un nou articol, art.241 cu următorul cuprins:

Art.241 . - Prin derogare de la prevederile  art.25  ale Legii-cadru nr.153/2017 privind salarizarea personalului plătit din fonduri publice, cu modificările și completările ulterioare, pentru personalul din Ministerul Sănătății,  din cadrul unităţilor aflate în subordinea, coordonarea şi sub autoritatea Ministerului Sănătăţii, precum și altor ministere cu rețea sanitară proprie,  pe perioada pandemiei declarate de Organizația Mondială a Sănătății, se poate depăși, plafonul prevăzut pentru fiecare ordonator principal de credite. 

Autori: membrii comisiei
	Pentru corelare cu situația existentă.


